כוהנת הבישול, שי-לי ליפא, שהכרנו עד עכשיו כבשלנית ביתית ומגישה, מאגדת בספר חדש, יוצא דופן ויפהפה את המתכונים שלה לטרנד הבריאותי הכה מתבקש וסוחף. בספר תמצאו מתכונים נפלאים של מיצים מרעננים ושייקים מקוריים, חלב טבעוני, ממרחים ביתיים, דייסות וקינוחים ולמרבה הפלא, גם רעיונות למה ניתן להכין עם השאריות. הספר לא בא להחליף פירות וירקות בשלמותם אלא להציע רעיונות נוספים.
חלק גדול ממנו מוקדש למיצים ולשייקים מזינים שיכולים לשמש גם כארוחת ביניים. בנוסף, יש פרק שעושה כבוד לדייסות (מתוקות ומלוחות) ולקינוחים; פרק של מים בטעמים עם פירות, ירקות, עשבי תיבול ותבלינים; פרק ובו סוגים שונים של חלב טבעוני שישנו לכם את החיים; פרק של ממרחים שבזכותו לא תרצו לרכוש שום ממרח בסוּפר; ופרק של מתכונים לקרקרים מדהימים ועוד הפתעות שמכינים משאריות שנותרות מהכנת המיצים והחלב. שבעה פרקים בספר וכל אחד מהם הוא עולם ומלואו.
בנוסף למתכונים משולבים בספר גם טיפים שימושיים ומידע חשוב על ערכם התזונתי של חומרי הגלם, בליווי וייעוץ של הנטורופתית הגר שפר. אנחנו מגישים טעימה מהספר, שני מתכונים לשייקים בריאים שאפשר להכין מפירות העונה.
לקייל יש טעם נרכש ולקח לי זמן להתאהב בו ככה נטו – כמו שהוא. אבל למשקאות (יחד עם עוד כמה מרכיבים) הכנסתי אותו מיד, כי הוא באמת סופר-פוד נהדר. השייק הזה יילחם בכל מה שלא טוב בגוף שלכם כמו שצבי הנינג’ה נלחמים בפולשים חיצוניים רעים.
מרסקים בבלנדר את כל החומרים עד לקבלת מרקם אחיד וחלק. יוצקים לכוסות ומגישים מיד.
כמו הדמות המצוירת שבכל פעם מקבלת כוחות-על מאכילת עלי תרד – גם המשקה הזה ייתן לכם אנרגיה לכל היום.